b'\n_START_ARTICLE_\nSIMOS\n_START_SECTION_\nSlovenska internetna mre\xc5\xbea osnovnih \xc5\xa1ol (didakti\xc4\x8dni sistem)\n_START_PARAGRAPH_\nSIMOS je didakti\xc4\x8dni sistem, s katerim \xc5\xa1ole ob uporabi informacijsko-komunikacijske tehnologije razvijajo in preizku\xc5\xa1ajo nove modele u\xc4\x8denja in pou\xc4\x8devanja u\xc4\x8dencev._NEWLINE__NEWLINE_Glavni cilji, ki jih pri tem zasledujejo so: razvijanje kompetenc vse\xc5\xbeivljenjskega u\xc4\x8denja pri u\xc4\x8dencih in u\xc4\x8diteljih, razvijanje novih vrst pismenosti, individualizacija in personalizacija pouka, razvijanje za u\xc4\x8dence aktivnih metod dela pri pouku in spodbujanje samopou\xc4\x8devanja, razvoj in bogatenje u\xc4\x8dnega okolja, preoblikovanje obstoje\xc4\x8dega strukturno-organizacijskega vidika pouka in u\xc4\x8denje izven zidov \xc5\xa1ole, sprejemanje nove vloge u\xc4\x8ditelja, timsko delo (horizontalno, vertikalno in kroskurikularno povezovanje v strokovnih aktivih) in timsko pou\xc4\x8devanje ter medpredmetni pristop u\xc4\x8diteljev._NEWLINE__NEWLINE_Filozofija \xc5\xa1ole, ki i\xc5\xa1\xc4\x8de poti do mlade generacije in jo \xc5\xbeeli motivirati ter aktivneje vklju\xc4\x8diti v pouk, pri tem pa uporablja SIMOS (SIMOS 2, SIMOS 3), sooblikuje dobrega \xc4\x8dloveka z odli\xc4\x8dnim znanjem. Z lastnim vzorom, ki temelji na nenehnem u\xc4\x8denju (sledenju razvoju stroke doma in v tujini, spremljanju rezultatov raziskav \xe2\x80\xa6) in nadgrajevanju obstoje\xc4\x8dega, tako strokovni delavci \xc5\xa1ole manifestirajo u\xc4\x8dencem, kako pomembna sta u\xc4\x8denje in samopou\xc4\x8devanje ter razvijanje osebnosti kot celote nasploh. Skozi tovrstno delo strokovni delavci in u\xc4\x8denci posredno pa tudi star\xc5\xa1i spoznavajo, da je potrebno proaktivno delovanje in da na starih vzorcih razmi\xc5\xa1ljanja in delovanja ne morejo graditi prihodnosti.\n_START_SECTION_\nSIMOS 2 ali Razvijanje razli\xc4\x8dnih vrst pismenosti s pomo\xc4\x8djo IKT\n_START_PARAGRAPH_\nSIMOS 2 ima \xc5\xa1tiri modele, s pomo\xc4\x8djo katerih je mo\xc5\xbeno razvijati in izbolj\xc5\xa1evati ravni bralne in ostalih vrst pismenosti s pomo\xc4\x8djo IKT pri otrocih in mladostnikih \xe2\x80\x93 razvoj funkcionalne pismenosti.\n_START_SECTION_\nModeli za razvijanje in izbolj\xc5\xa1anje ravni bralne in ostalih vrst pismenosti s pomo\xc4\x8djo IKT za otroke in mladostnike\n_START_PARAGRAPH_\nModeli omogo\xc4\x8dajo dejavnosti (v okviru bralnih zbirk), pri katerih morajo u\xc4\x8denci prebrati neko besedilo (umetnostno ali neumetnostno) in po branju najpogosteje individualno opraviti v spletni aplikaciji \xc5\xa1e s prebranim besedilom povezane naloge, ki jih pripravijo in tudi na omenjeni spletni strani objavijo u\xc4\x8ditelji. Bralne zbirke lahko kreirajo u\xc4\x8ditelji pri vseh predmetnih, ki jih pou\xc4\x8dujejo, pomembno je le, da izhajajo iz besedila \xe2\x80\x93 leposlovnega ali strokovnega. Izbor kraj\xc5\xa1ih ali dalj\xc5\xa1ih besedil (knjig, strokovnih \xc4\x8dlankov v u\xc4\x8dbenikih...), ki se nahajajo v klasi\xc4\x8dni ali elektronski obliki (e-knjige), pripravijo u\xc4\x8ditelji in ga objavijo v spletni aplikaciji SIMOS. Bralne zbirke lahko zasnujejo u\xc4\x8ditelji tako, da lahko u\xc4\x8denci v okviru oddelka oz. manj\xc5\xa1e u\xc4\x8dne skupine izbirajo med vsebinsko razli\xc4\x8dnimi besedili ali knji\xc5\xbenimi naslovi in se nato sami odlo\xc4\x8dijo, katere naloge bodo po branju opravili (individualizacija glede na predznanje, interesna podro\xc4\x8dja ...); zasnova nekaterih bralnih zbirk pa zahteva od u\xc4\x8dencev branje to\xc4\x8dno dolo\xc4\x8denega besedila in v okviru njega izpolnitev vseh predvidenih nalog. Naloge za bralno zbirko lahko pripravi en u\xc4\x8ditelj ali ve\xc4\x8d u\xc4\x8diteljev v okviru enega predmeta ali medpredmetno, lahko pa jih pripravi tudi ve\xc4\x8d u\xc4\x8diteljev, prav tako medpredmetno. Naloge so zastavljene lahko v obliki besedila ali pa tudi v obliki e-gradiv ali e-testov.\n_START_SECTION_\nSIMOS 3 ali Oblikovanje didakti\xc4\x8dnega sistema s poljubno medsebojno kombinacijo \xc5\xa1tirih didakti\xc4\x8dnih celot (stebrov);\n_START_PARAGRAPH_\nZaznavanje subjektivnih in objektivnih potreb po optimalnem razvoju vsakega u\xc4\x8denca so spodbudile strokovne delavce k nadgradnji SIMOS 2. Nastal je SIMOS 3 \xe2\x80\x93 didakti\xc4\x8dni sistem, znotraj katerega je oblikovanih osem modelov, ki so nastali s poljubno medsebojno kombinacijo \xc5\xa1tirih didakti\xc4\x8dnih celot (stebrov)._NEWLINE__NEWLINE_SIMOS 3 omogo\xc4\x8da, da u\xc4\x8ditelji s pomo\xc4\x8djo informacijsko-telekomunikacijske tehnologije v oddelku oz. v manj\xc5\xa1ih u\xc4\x8dnih skupinah \xc5\xa1e v ve\xc4\x8dji meri kot do sedaj in u\xc4\x8dinkoviteje izvajajo individualizacijo in personalizacijo vzgojno-izobra\xc5\xbeevalnega dela (upo\xc5\xa1tevajo otrokove razvojne potrebe, njihove zamisli, potrebo po aktivnosti v u\xc4\x8dnem procesu \xe2\x80\x93 re\xc5\xa1evanje problemov, projektno delo \xe2\x80\xa6)._NEWLINE__NEWLINE_SIMOS 3 omogo\xc4\x8da u\xc4\x8diteljem in \xc5\xa1oli kot u\xc4\x8de\xc4\x8di se skupnosti poleg vna\xc5\xa1anje elementov vse\xc5\xbeivljenjskega u\xc4\x8denja v pouk in bolj\xc5\xa1e individualizacije ter personalizacije pouka tudi razvijanje in preizku\xc5\xa1anje za u\xc4\x8dence aktivnej\xc5\xa1ih metod dela in spodbujanje samopou\xc4\x8devanja, bogatenje u\xc4\x8dnega okolja z informacijsko \xe2\x80\x93 telekomunikacijsko tehnologijo (ra\xc4\x8dunalniki, fotoaparati, telefoni, tablice, splet \xe2\x80\xa6), preoblikovanje obstoje\xc4\x8dega strukturno-organizacijskega vidika pouka (preseganje predmetno urnega sistema) in u\xc4\x8denje izven zidov \xc5\xa1ole, sprejemanje nove vloge u\xc4\x8ditelja, timsko delo (horizontalno, vertikalno in kroskurikularno povezovanje v strokovnih aktivih) in timsko pou\xc4\x8devanje ter povezovanje predmetov oz. disciplin po horizontali oz. vertikali. Z individualiziranimi metodami dela, podprtimi z informacijsko-telekomunikacijsko tehnologijo (priprava razli\xc4\x8dnih nalog, polnih izzivov za vse u\xc4\x8dence in prilagojenih nalog za u\xc4\x8dence s posebnimi potrebami, oblikovanje fleksibilnih u\xc4\x8dnih skupin, ustvarjanje bogatega interaktivnega okolja oblikovanje spodbudnega okolja, v katerem si lahko u\xc4\x8denci pomagajo, okolja, v katerem delajo razli\xc4\x8dne stvari v razli\xc4\x8dnem \xc4\x8dasu, okolja, v katerem si upajo povedati svoja mnenja, si upajo o njih razpravljati \xe2\x80\xa6) postavljajo strokovni delavci u\xc4\x8dence v sredi\xc5\xa1\xc4\x8de u\xc4\x8dnega procesa in s tem pove\xc4\x8dujejo u\xc4\x8dinkovitost pouka.\n_START_SECTION_\nSpletna aplikacija (za SIMOS 3)\n_START_PARAGRAPH_\nSpletna aplikacija omogo\xc4\x8da u\xc4\x8diteljem planiranje, izdelavo, organiziranje, izvedbo, spremljanje in vrednotenje dela v okviru u\xc4\x8dnega sklopa, in sicer z dolo\xc4\x8ditvijo ciljev, didakti\xc4\x8dnih in organizacijskih pristopov, dolo\xc4\x8ditvijo vrste in oblike izdelkov u\xc4\x8dencev, vodenjem seznama literarnih in multimedijskih naslovov, izdelavo navodil in nalog (e-nalog), vodenje seznama u\xc4\x8dencev (in drugih), spremljanje \xe2\x80\x93, preverjanje znanja u\xc4\x8dencev, objavljanje in poro\xc4\x8danje razvojnemu timu/vodji in samoocenjevanje._NEWLINE_Spletna aplikacija SIMOS 3 pa u\xc4\x8dencem omogo\xc4\x8da izdelavo \xe2\x80\x93 opisovanje prispevkov/izdelkov, obvladovanje IKT vsebin in ostalih vsebin z IKT tehnologijo, itd., ravnateljem omogo\xc4\x8da vodenje seznama u\xc4\x8dnih sklopov (US), star\xc5\xa1em pa spremljanje dela otrok.'